Iktatási szám: …………../2024.

**Együttműködési megállapodás**

**a közösségi szolgálat**

**közös lebonyolításáról**

amely **egyrészről** a

**Baranya Vármegyei Szakképzési Centrum**

**Mohácsi Radnóti Miklós Technikum és Szakképző Iskola**

Képviselője: Riegelman Zsolt,

7700 Mohács, Kossuth Lajos utca 71.

OM-azonosító: 203049/008

a továbbiakban: Oktatási intézmény,

**másrészről a**

**Szervezet neve:**

**Székhelye:**

**Képviselője:**

a továbbiakban: Szervezet,

a továbbiakban együtt: Felek

kötöttek a mai napon, az alábbi feltételekkel:

**1. A megállapodás előzményei, körülményei, célja:**

A 2019. évi LXXX. szakképzésről szóló törvény végrehajtásáról szóló 12/2020. (II. 7.) Korm. rendelet alapján az iskolai közösségi szolgálat megszervezésében a Felek az e megállapodásban rögzítettek alapján együttműködnek. A Felek kölcsönösen törekednek arra, hogy az érintett tanulók teljesíteni tudják az 50 órás kötelezettségüket.

**2. Az Oktatási intézmény kötelezettségei, vállalása:**

Az Oktatási intézmény vállalja, hogy foglalkoztatás céljából tanulókat irányít a Szervezethez. Szervezi és koordinálja a tanulók jelentkezését a közösségi szolgálatra. A közösségi szolgálatot dokumentálja. Egyeztet a résztvevő tanulókról a Szervezettel. A program zárásaként a tanulók beszámolnak az iskola koordinátorának a tevékenységről.

**3. A Szervezet kötelezettségei, vállalásai:**

A Szervezet tájékoztatja az iskolát a tevékenységi lehetőségekről. Megszervezi a tanulók foglalkoztatását, és biztosítja a tevékenységhez szükséges feltételeket és szükség esetén a tárgyi eszközöket. Egyeztet a résztvevő tanulókról az iskolával. A Szervezet a tanulókat úgy fogadja, hogy az a tanítási órákat csak szükséges esetben érinti.

A közösségi szolgálat keretei között az alábbi területen biztosít tevékenységeket:

*(Kérjük a megfelelő területeket jelölni!)*

a) az egészségügyi,

b) a szociális és karitatív,

c) az oktatási,

d) a kulturális és közösségi,

e) a környezet- és természetvédelmi,

f) a katasztrófavédelmi,

g) a rendvédelmi szerveknél bűn- és balesetmegelőzési

A közösségi szolgálat keretei között végzendő feladatok:

*(Kérjük, röviden sorolja fel, milyen feladatai lesznek a tanulóknak!)*

**Továbbá**

(1) A fogadó szervezet köteles biztosítani:

a) a tanulók felkészítését a végzendő munkára,

b) az egészséget nem veszélyeztető és biztonságos tevékenységhez szükséges feltételeket,

c) ha szükséges, pihenőidőt,

d) a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését,

e) a közösségi szolgálati tevékenység folyamatos, szakszerű felügyeletét.

(2) Ha az utasítás végrehajtása kárt idézhet elő, a tanuló köteles erre az utasítást adó figyelmét felhívni. A tanuló nem felel az általa okozott kárért, amennyiben figyelem-felhívási kötelezettségének eleget tett.

(3) A tanuló által a közösségi szolgálat során végzett tevékenységgel összefüggésben harmadik személynek okozott kárért a fogadó szervezet felel. Amennyiben a kárt a tanulónak felróható magatartás okozta, − a jelen szerződésben eltérő rendelkezés hiányában − a fogadó szervezet a tanulótól követelheti kárának megtérítését.

(4) Amennyiben a tanuló bizonyítja, hogy:

a) a testi sérüléséből, illetve egészségkárosodásából eredő kára,

b) a tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kára a Szervezettől kapott utasítással összefüggésben következett be, a fogadó szervezet akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag a tanuló elháríthatatlan magatartása okozta. A fogadó Szervezetnek nem kell megtérítenie a kárnak azt a részét, amely a tanulónak felróható magatartásából származott.

**4. Az Oktatási intézmény részéről a program felelőse és kapcsolattartója**

Gerstné Steigerwald Krisztina

Telefon: 06 69 322 106

e-mail: gerstne.krisztina@radmi.net

**5. A Szervezet részéről a program felelőse és kapcsolattartója**

*(Kérjük, adja meg a kijelölt mentor adatait!)*

neve:

telefonszáma:

e-mail címe:

**6. A programmal kapcsolatban felmerülő költségek és annak kötelezettségvállalója**

A Szervezet biztosítja a tevékenységhez szükséges tárgyi eszközöket.

**7. A program megvalósulása során felmerülő módosítási kérelmek bírálatának menete**

7.1. A Felek a jelen megállapodásban megfogalmazottak módosítására irányuló jelzését követően − indokolt esetben – a módosítás tervezetét elkészítik. A szerződésmódosítást aláírásukkal hagyják jóvá.

**8. A Felek elállási, felmondási joga**

Felek megállapodnak abban, hogy a megállapodást határozatlan időre kötik.

8.1. A Felek a jelen megállapodástól való elállásra vagy a megállapodás azonnali hatályú felmondására jogosultak, ha:

- a jelen megállapodásban a megvalósításra meghatározott kezdő időponttól számított három héten belül a tevékenység nem kezdődik meg, vagy

- a Felek a nekik felróható okból nem kezdeményezik, és a késedelem okáról ezen idő alatt írásban sem mentik ki, vagy

- olyan körülmény merült fel vagy jut a Felek tudomására, amely alapján a program teljesülése kétségessé válik, vagy más irányt vet, vagy

- a jelen megállapodásban meghatározott feladat megvalósítása meghiúsul, tartós akadályba ütközik, vagy

- a jelen megállapodásban foglalt ütemezéshez képest jelentős késedelmet szenved, vagy

- a Felek valamelyike a neki felróható okból megszegi a jelen megállapodásból, illetve az azzal kapcsolatos jogszabályokból eredő kötelezettségeit, így különösen nem tesz eleget kötelezettségének, és ennek következtében a jelen megállapodásban meghatározott feladat szabályszerű megvalósítását nem lehet nyomon követni.

A Felek megállapodnak abban, hogy a jelen megállapodást bármelyik Fél jogosult indokolás nélkül rendes felmondással felmondani a másik Félhez intézett, egyoldalú írásbeli jognyilatkozattal. A megállapodás a felmondásnak a másik Fél részére történő kézbesítésétől számított 60 nap elteltével szűnik meg. A Felek a felmondási idő alatt is kötelesek teljesíteni a megállapodásból fakadó kötelezettségeiket.

8.2. A Felek rögzítik továbbá, hogy a jelen megállapodással összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik.

8.3. A Felek a jelen megállapodásból eredő esetleges jogvitákat elsősorban tárgyalásos úton kötelesek rendezni.

8.4. A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári törvénykönyv – az irányadók.

A felek a jelen, 4 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 2 darab eredeti, egymással teljes egészében megegyező példányban készült, amelyből 1 darab az Oktatási intézménynél, 1 darab a Szervezetnél marad.

Dátum: Mohács,

 Riegelman Zsolt

 a Szervezet részéről az Oktatási intézmény részéről